Narodni predstavnik
Predstavnik, zastupnik, poslanik ili deputat su izrazi koji u najširem smislu označavaju ličnosti koje u  predstavničkom tijelu vlasti (skupština ili parlament) predstavljaju, odnosno zastupaju veći broj ljudi, odnosno određenu društvenu grupu, odnosno "narod". Način postanka narodnim predstavnikom, njegove ovlasti, trajanje mandata se razlikuju ovisno o državi, njenom društveno-političkom ili izbornom sistemu, odnosno o tome o kojem je predstavničkom tijelu riječ. Ukoliko je riječ o lokalnom predstavničkom tijelu, obično se za njihove članove koristi riječ vijećnik ili odbornik. Ukoliko je riječ o gornjem domu ili senatu neke skupštine ili parlamenta, koristi se riječ senator.

Vidi još
Kongresnik, član Kongresa SAD

Politika